അഫ്ഗാനിസ്ഥാനില് രക്ഷാദൗത്യത്തിനായി എത്തിയ ഉക്രൈന് വിമാനം റാഞ്ചി പറന്നുയര്ന്ന വിമാനം തട്ടിയെടുത്തെ ശേഷം ഇറാനില് ഇറക്കിയതായി റിപ്പോര്ട്ട് വിമാന റാഞ്ചലിന്റെ പശ്ചാത്തലത്തില് കാബൂളില് നിന്നുള്ള എല്ലാ വിമാനങ്ങളും നിര്ത്തിവച്ചു കാബൂള്: അഫ്ഗാനിസ്ഥാന് തലസ്ഥാനമായ കാബൂളില് പുറപ്പെട്ട ഉക്രൈന് വിമാനം റാഞ്ചിയതായി റിപ്പോര്ട്ട്. താലിബാന് നിയന്ത്രണത്തിലായ അഫ്ഗാനില് കുടുങ്ങിയവരുമായി പറന്നുയര്ന്ന വിമാനമാണ് തട്ടിയെടുത്തത്. ഈ വിമാനം ഇറാനില് ഇറങ്ങിയതായും സ്ഥിരീകരിക്കാത്ത റിപ്പോര്ട്ടുകളില് പറയുന്നു. റഷ്യന് വാര്ത്താ ഏജന്സികളാണ് വിമാന റാഞ്ചല് വാര്ത്ത പുറത്തുവിട്ടത്. തിരിച്ചറിഞ്ഞില്ലാത്ത ഒരു കൂട്ടം വിമാനം റാഞ്ചിയെടുത്ത് ഇറാനിലേക്ക് പറന്നുവെന്നാണ് റിപ്പോര്ട്ടുകള് പറയുന്നത്. യുക്രെയിന് ഡെപ്യൂട്ടി വിദേശകാര്യമന്ത്രി വിമാനം റാഞ്ചിയെന്ന വാര്ത്ത സ്ഥിരീകരിച്ചിട്ടുണ്ട്. റഷ്യന് വാര്ത്ത ഏജന്സി റിപ്പോര്ട്ട് ചെയ്യുന്നത് പ്രകാരം, ചൊവ്വാഴ്ച ഒരു തട്ടിയെടുത്ത് ഇറാനിലേക്ക് പറന്നുവെന്നാണ് പറയുന്നത്. വിമാനം തട്ടിയെടുത്തത് ആരാണ് എന്ന് വ്യക്തമായിട്ടില്ല. അവരുടെ കയ്യില് ആയുധങ്ങള് ഉണ്ടായിരുന്നുവെന്നുമാണ് റിപ്പോര്ട്ടുകള്. അഫ്ഗാനിസ്ഥാനില് ഉള്ള ഉക്രൈയിന് പൗരന്മാര് സമയത്ത് വിമാനതാവളത്തില് എത്തിചേരാത്തതിനെ തുടര്ന്നാണ് ഒരു കൂട്ടം ആളുകള് അനധികൃതമായി പ്രവേശിച്ച് വിമാനം തട്ടിയെടുത്തത് എന്നാണ് റിപ്പോര്ട്ട്. എന്നാല് ഉക്രൈയിന് ഡെപ്യൂട്ടി വിദേശ കാര്യ മന്ത്രി യെവജനീന് യെനീന്റെ വിശദീകരണം പ്രകാരം, വിമാനം ഭാഗികമായി മോഷ്ടിക്കപ്പെട്ടു എന്നാണ് പറയുന്നത്. ഇത് എന്താണെന്ന് അദ്ദേഹം കൃത്യമായി വ്യക്തമാക്കിയില്ലെന്നും. ഉക്രൈയിന് പൗരന്മാര് വിമാനത്തില് ഉണ്ടായിരുന്നോ എന്നത് സംബന്ധിച്ച് വ്യക്തതയില്ലെന്നും റിപ്പോര്ട്ടുകള് വരുന്നുണ്ട്. അടിയന്തര ഘട്ടത്തില് എന്ന പോലെ സര്ക്കാര് പ്രവര്ത്തിക്കുകയാണ് വിഷയത്തില് എന്നാണ് യെവജനീന് യെനീന്റെ വിശദീകരണം. കഴിഞ്ഞ ഞായറാഴ്ച ഒരു സൈനിക വിമാനത്തില് കാബൂളില് നിന്നും ഉക്രൈയിന് തങ്ങളുടെ 31 പൗരന്മാരെ തലസ്ഥാനമായ കീവില് എത്തിച്ചിരുന്നു. ഇതില് ഉക്രൈയിന് പൗരന്മാര് അടക്കം ആകെ 83 പേരാണ് ഉണ്ടായിരുന്നത്. 100 ഉക്രൈയിന് പൗരന്മാര് അഫ്ഗാനില് ഇപ്പോഴും ഉണ്ടെന്നാണ് കണക്ക്. വിമാന റാഞ്ചല് സംഭവത്തിന്റെ പശ്ചാത്തലത്തില് കാബൂളില് നിന്നുള്ള എല്ലാ വിമാനങ്ങളും നിര്ത്തിവെച്ചട്ടുണ്ട്. ഇന്ത്യ അടക്കമുള്ള രാജ്യങ്ങളുടെ രക്ഷാദൗത്യം തടസ്സപ്പെട്ടിരിക്കുകയാണ്. അതേസമയം അഫ്ഗാനിസ്താനിലെ കാബൂളില്നിന്നും ഇന്നലെ താജിക്കിസ്താനിലെത്തിയവരെ എയര്ഇന്ത്യാ വിമാനത്തില് ഡല്ഹിയിലെത്തിച്ചു. മലയാളിയായ സിസ്റ്റര് തെരേസ അടക്കം 25 ഇന്ത്യക്കാര് ഉള്പ്പെടെ 78 പേരാണ് വിമാനത്തിലുള്ളത്. സ്വീകരിക്കാന് കേന്ദ്ര മന്ത്രിമാര് ഉള്പ്പെടെ വിമാനത്താവളത്തിലെത്തി. താലിബാന് പിടിച്ചെടുത്ത് ഒരാഴ്ച പിന്നിടുമ്ബോഴും അഫ്ഗാനില്നിന്ന് ആയിരങ്ങള് പലായനം തുടരുകയാണ്. രാജ്യം വിടാന് നൂറുകണക്കിന് ആളുകള് കാത്തിരിക്കുന്ന കാബൂള് വിമാനത്താവളത്തിനുള്ളില് തിക്കിലും തിരക്കിലുംപെട്ട് ഇതുവരെ ഏഴുപേര് കൊല്ലപ്പെട്ടതായാണ് ബ്രിട്ടീഷ് സൈന്യം കഴിഞ്ഞ ദിവസം അറിയിച്ചത്. കാബൂള് വിമാനത്താവളത്തിന് സമീപം 20 പേര് മരിച്ചതായി നാറ്റോയും പറയുന്നു. താലിബാന് കാബൂള് പിടിച്ചശേഷം വിമാനത്താവള ജീവനക്കാര് ജോലി ചെയ്യുന്നില്ലെന്നും റണ്വേയില് കെട്ടിക്കിടക്കുന്ന മാലിന്യം അപകടത്തിന് ഇടയാക്കുമെന്നും ആശങ്കയുണ്ട്. അതേസമയം, അഫ്ഗാനിസ്താനില് നിന്ന് സൈനിക പിന്മാറ്റം നേരത്തെ ഉറപ്പുനല്കിയതു പ്രകാരം ഓഗസ്റ്റ് 31നകം പൂര്ത്തിയാക്കണമെന്ന് യു.എസിന് അന്ത്യശാസനം നല്കിയിരിക്കുകയാണ് താലിബാന്. ഇല്ലെങ്കില് പ്രത്യാഘാതം അനുഭവിക്കേണ്ടിവരുമെന്നും താലിബാന് വക്താവ് മുന്നറിയിപ്പു നല്കിയിരുന്നു. Stories you may Like